Народная Воля (газета)

«Народная Воля» — беларуская грамадска-палітычная газета, выдавалася з ліпеня 1995 года да лістапада 2020 года на беларускай і рускай мовах, выходзіла ў інтэрнэце да 2023 года. Галоўны рэдактар з моманту заснавання — Іосіф Сярэдзіч.

 Гісторыя 
Створана Іосіфам Сярэдзічам, які дагэтуль працаваў галоўным рэдактарам «Народнай газеты» — афіцыйнай газеты Вярхоўнага Савета Рэспублікі Беларусь (законнага парламента). Газета займала ўмераную цэнтрысцкую пазіцыю, імкнучыся адлюстраваць палітычныя погляды большасці грамадзян. 17 сакавіка 1995 г. Указам № 113 Аляксандр Лукашэнка прызначыў галоўным рэдактарам «Народнай газеты» Мікалая Галко, не зважаючы на тое, што правам прызначаць галоўнага рэдактара сваёй уласнай газеты валодаў толькі Вярхоўны Савет. Каб выканаць свой грамадскі абавязак перад чытачамі, Іосіф Сярэдзіч быў вымушаны стварыць новую газету «Народная Воля», першы нумар якой выйшаў 11 ліпеня 1995 г. Яе чытачамі стала значная частка аўдыторыі «Народнай газеты».

 Выключэнне з каталога (2005—2008) 
З лістапада 2005 года газета была выключана з каталога «Белпошты» і распаўсюджвалася валанцёрамі. У канцы лістапада 2008 года з’явілася інфармацыя аб тым, што, магчыма, у хуткім часе газета «Народная Воля» вернецца ў дзяржаўную сетку распаўсюджвання і падпісныя каталогі «Белпошты», а таксама зможа друкавацца ў Беларускім доме друку. І ўжо 25 лістапада газета заключыла дамовы з «Белсаюздрукам» і «Белпоштай» на распаўсюд выдання праз рознічную сетку кіёскаў і па падпісцы. Таксама заключана дамова на друкаванне газеты ў сталічным Беларускім доме друку.БелаПАН, «Народная воля», магчыма, з’явіцца ў шапіках ужо пасьлязаўтра  Раней выданне друкавалася ў Смаленску.

25 студзеня дырэктару РУП «Белсаюздрук» І. В. Дудзічу быў накіраваны ліст, у якім рэдакцыя з-за скаргаў чытачоў на немагчымасць набыць газету ў рознічным продажы заклікала кіраўніцтва «Белсаюздрука» павялічыць колькасць прадаваных выданняў да 7500 экземпляраў. Але кіраўніцтва РУП «Белсаюздрук» у сваім лісце заявіла, што не плануе прымаць у продаж большы наклад.Народная воля, «Дапамажыце набыць свежы нумар „Народнай Волі“!» 

 Спроба закрыцця 
25 красавіка 2011 года Міністэрствам інфармацыі пададзеныя пазовы ў Вышэйшы гаспадарчы суд аб спыненні выпуску газет «Наша Ніва» і «Народная Воля» у адпаведнасці з падпунктам 2.2. пункта 2 ст.51 закона Беларусі «Аб сродках масавай інфармацыі» ў сувязі з вынясеннем рэдакцыям названых выданняў на працягу года двух і больш пісьмовых папярэджанняўЛукашэнка зачыняе «Нашу Ніву» і «Народную Волю». «Народная Воля» кожны год атрымлівала па 2-3 папярэджанні.

Вышэйшы гаспадарчы суд адхіліў скаргу рэдакцыі «Народнай волі» на папярэджанне Мінінфармацыі і пакінуў санкцыю ў сіле«Народная воля» засталася з папярэджаннем.

17 чэрвеня 2011 года на прэс-канферэнцыі для цэнтральных і рэгіянальных беларускіх СМІ Прэзідэнт Беларусі Аляксандр Лукашэнка, адказваючы на пытанне наконт падачы іску аб закрыцці дзвюх газет, заявіўГазета «Народная воля» преднамеренно провоцирует власть — Лукашенко. БелТА:

 Забароны і рэпрэсіі 
25 жніўня 2020 года Беларускі дом друку адмовіўся друкаваць свежы нумар «Народнай Волі» быццам з-за паломкі станка. У гэтыя ж тэрміны і па той жа прычыне не выйшлі ў свет тры нумары «Комсомольской правды в Белоруссии» і па нумару «БелГазеты» і «Свободных новостей плюс» — усе чатыры газеты асвятлялі пратэсты ў Беларусі.

Пасля «Народная Воля» друкавалася некаторы час у Маскве, але маскоўская друкарня АТ «» разарвала дамову з рэдакцыяй, і папяровы выпуск газеты спыніўся. 13 лістапада 2020 года ўвесь тыраж «Народнай Волі» (друкаваўся ў Расіі) быў канфіскаваны з рэдакцыі невядомымі людзьмі, якія не прад’явілі дакументаў (меркавана сілавікі)Силовики изымают тираж «Народной воли» в редакции. Акрамя таго, на «Народную волю» падала ў суд «Белпошта» за непастаўку накладу«Сколько можно?» Как выживают негосударственные газеты .

Станам на студзень 2021 года з прычыны адмовы беларускіх друкарняў друкаваць, а «Белпошты» і «Белсаюздрука» распаўсюджваць, «Народная Воля» па-ранейшаму не друкуецца.

Чакалася, што з 2 красавіка 2021 года адновіцца выданне газеты ў папяровым выглядзе, але ААТ «», з якой рэдакцыя заключыла дамову, у апошні момант адмовілася друкаваць наклад і вярнула аванс, каб, па словах яго ўладальнікаў, не страціць бізнэс: на маскоўскую друкарню «наехалі на вельмі высокім узроўні». Газета выходзіць толькі ў фармаце .pdf.

У чэрвені 2021 года з факультэта журналістыкі БДУ адлічылі Глафіру Жук, бо дзяўчына не здала сесію, увесь час якой яна была за кратамі. Як журналістка «Народнай Волі» ў маі 2021 года яна асвятляла справу студэнтаў і выкладчыкаў ВНУ ў Доме правасуддзя ў Мінску, але за гэта яе 29 мая затрымалі, абвінавацілі ў несанкцыянаваным пікеце і асудзілі на 30 сутак.

У 2021 годзе Белпошта па пазове аб страчанай выгадзе ад нерэалізаваных накладаў выйграла суд у газеты, якую перасталі друкаваць у Беларусі і Расіі: эканамічны суд Мінска задаволіў патрабаванні на агульную суму на больш чым 108000 BYN.

 Літаратура 


 Спасылкі 
 Афіцыйны сайт 
 Водгукі на газету «Народная Воля» на сайце Otzyvy.by

Катэгорыя:Газеты Беларусі
Катэгорыя:Цэнзура ў Беларусі
Катэгорыя:Лаўрэаты прэміі «Вольная прэса Усходняй Еўропы»